বায়ুদূষণ কমাতে দিল্লিতে জোড়-বিজোড় ফর্মুলায় গাড়ি চালানো হয়েছে। অথচ এত পরীক্ষা-নীরিক্ষার মধ্যে না গিয়ে সাইকেল চালানোয় উৎসাহ বাড়ানো গেলে দূষণ অনেকটাই কমিয়ে আনা সম্ভব। উন্নত অনেক দেশে ঠিক এই কারণেই সাইকেল ব্যবহারের প্রবণতা বেশি। 
গবেষণার জন্য দীর্ঘদিন কানাডায় থাকার সুবাদে সাইকেলের এই উপকারিতার দিকটি নজর এড়ায়নি পেশায় অ্যারোনটিকাল ইঞ্জিনিয়ার প্রদীপ ঝার। আদতে দুর্গাপুরের বাসিন্দা প্রদীপবাবু দেশে ফিরে বুঝেছেন, অন্যান্য শহরগুলোর মতো তাঁর নিজের শহর দুর্গাপুরের বায়ুদূষণের মাত্রাও ঊর্দ্ধমুখী। নিজের পেশাগত অভিজ্ঞতাকে কাজে লাগিয়ে বায়ুদূষণের মাত্রা কমিয়ে আনার জন্য এক অভিনব সাইকেল বানিয়ে ফেলেছেন প্রদীপবাবু। তবে তাঁর তৈরি সাইকেল দু’চাকার নয় চার চাকার।

দুটোয় চেপে টোটো
একই সঙ্গে দু’জন এই সাইকেল চালাতে পারবেন। টোটোর সঙ্গে ছন্দ মিলিয়ে নতুন এই সাইকেলের নাম রাখা হয়েছে ‘দুটো’। ইতিমধ্যে দুর্গাপুরের মেয়র অপূর্ব মুখোপাধ্যায় সহ শহরের বেশ কয়েকজন বিশিষ্ট বাসিন্দাকে এই চার-চাকার সাইকেলে চাপিয়েছেন তাপসবাবু। দু’জন চালক ছাড়াও আরও দুই সওয়ারিকে সাইকেলে চাপানো যাবে। অর্থাৎ একই সাইকেলে একসঙ্গে চারজন চাপতে পারবেন।
আরও পড়ুন
সৌরশক্তিতে চলছে বাইক, তাক লাগালেন বাঁকুড়ার যুবক, দেখুন ভিডিও
বিকল্প শক্তি আবিষ্কারে তাক লাগালো বর্ধমানের ক্ষুদে বিজ্ঞানী, দেখুন ভিডিও
বাক শক্তিহীনদের ভাব প্রকাশের যন্ত্র আবিষ্কার করলেন বর্ধমানের তরুণ বিজ্ঞানী
এমন সাইকেলে উৎসাহ আর ব্যবহার বাড়লে নিঃসন্দেহে সস্তায় দূষণবিহীন যাতায়াত সম্ভব। ভবিষ্যতে সাইকেলটিতে মোবাইল অ্যাপ এবং জিপিএস ব্যবহার করার ব্যবস্থা রেখেছেন প্রদীপবাবু। ফলে নতুন প্রজন্মের কাছেও এই সাইকেল আকর্ষণীয় হয়ে উঠবে বলেই আশা করছেন প্রদীপ ঝা।
দেখুন ভিডিও—